als_Latn dik_Latn bos_Latn
“7 shqiptarë nën pranga”, ky është rezultati i operacionit të policisë italiane kundër prostitucionit. Mediat italiane bëjnë me dije se karabinierët kanë arrestuar në Firence 7 shqiptarë, të cilët akuzohen se ishin pjesë e një rrjeti të mirëorganizuar prostitucioni.
Policia njofton se shqiptarët e arrestuar shfrytëzonin si prostitute vajza shqiptare, të cilat i mashtronin se do t’u gjenin partnerë për t’u fejuar por pasi i merrnin nga Shqipëria në Itali, i detyronin të bënin rolin e prostitutës. Kështu vajzat shqiptare shfrytëzoheshin si prostituta rrugëve të Firences.
Mediat italiane shkruajnë se në disa raste, në këmbim të një pagese shtesë nga klientët, u siguronin apartamente të veçanta për të kryer shërbimin. Emrat e të arrestuarve nuk janë bërë të ditur, megjithatë ata do të qëndrojnë në qeli derisa t’u jepet gjykimi nga drejtësia italiane. (D.D/Shuplaka)
als_Latn als_Latn als_Latn